Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 103

c) Tűzoltó szakfelszerelések és eszközök témából: Definíciós szinten: — a szívó oldali felszerelések csoportosítását, a felszívásos, túlnyomásos és mélyszívóval történő táplálás szerint, — a szívótömlők kialakítását, méretét, műszaki jellemzőit, — a tűzoltókötelek feladatait, — a tűzcsapok nyitó és kapcsoló elemeit, tartozékait, — a gyűjtők felépítését, feladatát, alkalmazásuk lehetőségeit, — a mélyszívó fő szerkezeti részeit, működési elvét, — a nyomóoldalhoz tartozó szakfelszerelések rendszerbe foglalását, — a nyomótömlők csoportosítását, méretét, műszaki jellemzőit, — az osztók fajtáit, felépítését, feladatait, — a sugárképzés eszközeit, a sugárcsövek fajtáit, működésük jellemzőit, lehetőségeit, — a habfejlesztés kézi felszereléseit, működésük elméletét, a vízsugárszivattyú és a habsugárcsövek fajtáit, felépítését a felhasználás és az összeszerelés lehetőségeit, — a víz- és habágyúk típusait, működési elvét, a víz- és habadás feltételeit, — a tűzoltó készülékek csoportosítását oltóanyag és annak elhelyezési módjai szerint, alkalmazott típusok és súlyuk szerint, — a mentő- és mászóeszközök csoportosítását a felhasználás szerint. Ezen belül: a mentőkötél és mászóöv műszaki adatait, az ellenőrzés és a terhelési próba egyes fázisait, a alkalmazási lehetőségeit, — a négyrészes fém dugólétra, a kétrészes fém kihúzóslétra, valamint a horoglétra méreteit, részeit, jellemző adatait, az ellenőrzés és a terhelési próbák végrehajtásának módját, az igénybevétel műszaki jellemzőit, — a kéziszerszámokat és eszközöket: a kézi- és bontóbalta, a csáklya, a kapacs, a húzó a feszítő és a vágó eszközök műszaki jellemzőit, a felhasználás lehetőségeit, — az áramtalanítás eszközeit: vágók, fogók és az alátétek műszaki jellemzőit, szigetelés alapján az igénybevétel lehetőségeit, az áramtalanítás egyes fázisait. Jártasság szinten: — a műszaki jellemzők alapján a szívóoldal összeszerelését, — a lábszelepes szűrő, szívótömlő, föld alatti tűzcsap és tartozékai, a gyűjtő és a mélyszívó karbantartási és ellenőrzési feladatainak végrehajtását, — a nyomóoldali felszerelések összeszerelését, — a vízsugárszivattyúval és a habszerelvényekkel a közép- és nehézhab előállítását, a berendezések karbantartását, — a mászóöv használat előtti ellenőrzését, az előírt vizsgálatok és terhelési próbák végrehajtását, — a mentőkötelek gyakorlat előtti ellenőrzését és az előírt terhelési próba végrehajtását: szemrevételezés, terhelési próba, a tapasztalatok alapján a mért adatok figyelembevételével a készenlétbe tartás biztosítását, — a négyrészes fém dugólétra, a kétrészes fém kihúzós létra és a horoglétra alkalmazási szabályainak betartását, az ellenőrzési feladatok és az időszakos terhelési próbák szabályos végrehajtását, a karbantartási szabályok betartását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes